CELEX: C2007/199/34
Language: da
Date: 2007-08-25 00:00:00
Title: Sag C-283/07: Sag anlagt den 12. juni 2007 — Kommissionen for De Europæiske Fællesskaber mod Den Italienske Republik

25.8.2007   
            
            
               DA
            
            
               Den Europæiske Unions Tidende
            
            
               C 199/22
            
         Sag anlagt den 12. juni 2007 — Kommissionen for De Europæiske Fællesskaber mod Den Italienske Republik
   (Sag C-283/07)
   (2007/C 199/34)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved C. Zadra og J.-B. Laignelot, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 1, litra a), i Rådets direktiv 75/442/EØF af 15. juli 1975 om affald (1) som ændret ved Rådets direktiv 91/156/EØF af 18. marts 1991 (2), idet den har vedtaget og opretholdt følgende bestemmelser:
               
                           —
                        
                        
                           artikel 1, stk. 25-27, og artikel 1, stk. 29, litra a), i lov nr. 308 af 15. december 2004 og
                        
                     
                           —
                        
                        
                           artikel 1, stk. 29, litra b), i lov nr. 308 af 15. december 2004 samt artikel 183, stk. 1, litra s), og artikel 229 i lovdekret nr. 152 af 3. april 2006,
                        
                     hvorved henholdsvis visse former for skrot beregnet til anvendelse i jern- og metalvirksomheder samt affaldsbrændstoffer af høj kvalitet (CDR-Q) umiddelbart unddrages fra anvendelsesområdet for den italienske lovgivning om affald til gennemførelse af direktivet.
            
         
               —
            
            
               Den Italienske Republik tilpligtes at betale sagens omkostninger
            
         Søgsmålsgrunde og væsentligste argumenter
   Kommissionen har gjort gældende, at artikel 1, stk. 25-27, og artikel 1, stk. 29, i lov nr. 308 samt artikel 183, stk. 1, litra s), og artikel 229 i lovdekret nr. 152, hvorefter skrot beregnet til anvendelse i metalvirksomhed og affaldsbrændstoffer af høj kvalitet (CDR-Q) systematisk og umiddelbart holdes uden for begrebet affald, i betragtning af Domstolens praksis medfører en uberettiget begrænsning af definitionen af affald i henhold til direktiv 75/442 og dermed af dette direktivs anvendelsesområde, hvorved dettes effektive virkning uundgåeligt skades. Disse bestemmelser er derfor i strid med samme direktiv, som ikke kan fraviges ved en national retsforskrift, og som ikke foreskriver, at de ovennævnte genstande og stoffer kan udelukkes fra direktivets anvendelsesområde.
   Den italienske lovgiver har efter den lovbestemte formodning om, at sådanne genstande og stoffer, som er defineret i de pågældende bestemmelser, altid skal betegnes som råstoffer, bestemt, at skrot beregnet til anvendelse i metalvirksomhed samt CDR-Q er undtaget fra affaldsbegrebet. Denne bestemmelse begrænser uundgåeligt den dynamiske og funktionelle definition, der er fastsat i direktivet. Bestemmelsen udelukker nemlig, at tilstedeværelsen af »affald« i den forstand, hvori udtrykket er anvendt i direktiv 75/442, kan »godtgøres ved omstændighederne som helhed«, hvorved det for hver enkelt sag skal kunne afgøres, om der er tale om affald i henhold til direktivet.
   Den systematiske udelukkelse af sådanne affaldsprodukter fra direktivets anvendelsesområde er ikke blot til skade for direktivets effektive virkning og nærmere bestemt den ordning for kontrol med affaldsbehandlingen, der er oprettet ved direktivet med henblik på beskyttelse af miljøet, men betyder, at disse affaldsprodukter ikke er omfattet af miljølovgivningen, hvis anvendelsesområde netop er fastsat under henvisning til begrebet affald som bestemt i direktivet. En sådan udelukkelses potentielle følger og skader på miljøet går således væsentligt ud over, hvad der ville følge af en manglende anvendelse af selve direktivet.
   
      (1)  EFT L 194, s. 47.
   
      (2)  EFT L 78, s. 32.